‏- סדרה מקורית של NETFLIX -
‏- בן אצולה תוקף את המלכה -
‏מבקר המלכה עושה זאת שוב! ‏בן אצולה תוקף את המלכה!
‏תודה.
‏ביקורת כלפי המלכה!
‏מבקר המלכה עושה זאת שוב!
‏בוקר טוב, ג'ק. ‏-בוקר טוב, אדוני.
‏אקח אחד מכל אחד, בבקשה,
‏וגם את מהדורת סוף השבוע. ‏-מעט קריאה לשעות הפנאי, מה?
‏אכן.
‏מבקר המלכה עושה זאת שוב! ‏בן אצולה תוקף את המלכה!
‏- המלכה, על ידי בן אצולה -
‏- לעג בן האצולה -
‏- מבקר המלכה עושה זאת שוב -
‏לא, לא אוכל דבר.
‏צר לי, יקירה.
‏- בן אצולה תוקף את המלכה, ‏אומר שסגנון הדיבור שלה "מעיק"
‏ושאמירותיה יוצרות רושם ‏של "תלמידה צדקנית". -
‏- אגודת נאמני האימפריה -
‏לדעתי הוא צודק. ‏-באמת?
‏כן, כשאני חושבת על זה כעת, ‏היא באמת צדקנית במקצת.
‏הוא מגיע.
‏בחורים... אנא מכם, רבותיי. ‏לא לדחוף, בבקשה.
‏לורד אלטרינגהם? ‏-כן.
‏בוגד שכמותך!
‏באמת?
‏בהחלט איידע את הוד מעלתה. תודה.
‏"אפילו האדם החזק ביותר", אדוני השען.
‏"לא יכול לעצור את הזמן", אדוני המזכיר.
‏אחר הצהריים טובים. ‏-אחר הצהריים טובים, אדוני.
‏מה קרה עכשיו?
‏לורד אלטרינגהם הותקף.
‏אני מקווה שהוא בלע את הלשון.
‏יותר טוב מזה, גברתי. הוא הוכה בפניו.
‏בעוצמה רבה למדי, כך נאמר לי.
‏בידי מי? מי האדם האבירי שעשה זאת?
‏לדאבוני, המידע הזה ‏עדיין לא ברשותנו, גברתי.
‏התקרית אירעה מחוץ לאולפני הטלוויזיה.
‏התוקף נמצא כעת בדרכו לתחנת המשטרה ברחוב בו
‏ואנו מצפים שהוא ישוחרר מבלי שיואשם בדבר.
‏כמה משביע רצון.
‏כן, מאוד.
‏אילו אולפני טלוויזיה?
‏אולפני רשת הטלוויזיה העצמאית, גברתי.
‏אלטרינגהם צילם שם ריאיון עכשיו.
‏במסגרת מה?
‏תוכנית ששמה ההולם הוא "פגיעה ישירה".
‏מתי ישודר הריאיון?
‏הערב, גברתי. בתשע.
‏- פגיעה ישירה, עם רובין דיי -
‏ספרו לאנשים. ספרו להם בשידור.
‏תשובות לשאלות המטרידות את הציבור ‏בפי האנשים המעניינים את הציבור.
‏אתם צופים ב"פגיעה ישירה", התוכנית שבוחנת
‏את העניינים הלוהטים של הרגע
‏ומביאה את הדיון אליכם, הצופים בבית...
‏סליחה על האיחור.
‏רובין דיי שואל את השאלות.
‏זה הרגע מתחיל.
‏הערב נמצא עמנו אדם ‏שהודות לאמצעי התקשורת בימים האחרונים
‏בוודאי אין צורך להציגו, לורד אלטרינגהם.
‏בתוך ימים ספורים בלבד,
‏התקפותיו המשלהבות והאישיות מאוד ‏כלפי המלכה
‏בכתב עת שהוא אף נמנה עם מוציאיו לאור
‏הפכו לנושא הלוהט של היום
‏ויצרו משבר חוקתי של ממש.
‏לכן אתחיל בשאלה פשוטה ‏שאשאל את לורד אלטרינגהם.
‏היא ראשת המדינה שלנו,
‏ברחבי העולם רוחשים לה אהבה, כבוד והערצה,
‏אם כך מדוע אתה שונא אותה כל כך?
‏- בובות על חוט -
‏- חודש קודם לכן -
‏"נשיונל אנד אינגליש ריוויו", ‏שני שילינגים!
‏"נשיונל אנד אינגליש ריוויו"!
‏בוקר טוב, פרד.
‏"נשיונל אנד אינגליש ריוויו", שני שילינגים!
‏...זמן רב מדי.
‏אנשים מתחילים להבחין בכך, ולכן...
‏לכן הקץ לבחינות ההכשרה לכמורה,
‏וכן השמת נשים בתפקידי כמורה ‏הם הפתרון היחיד
‏להצלת הכנסייה באנגליה,
‏מוסד שהופך
‏מיושן ולא רלוונטי עם כל רגע חולף.
‏מי מוכן לכתוב אלף מילים בנושא?
‏שלום, פטרישה. ‏-מישהו רוצה טופי?
‏הניחי את זה כאן, יקירה.
‏זה אלוהי! ‏-ממש כמו פטרישה בעצמה.
‏בואי, יקירה.
‏שבי נא.
‏טוב, אם איש לא מעוניין ‏לכתוב את המאמר בעניין הכנסייה,
‏אני יכול לנסח משהו.
‏וכעת, הרפורמה בבית הלורדים.
‏דרמוט, אתה התנדבת לחקור את הנושא, לא?
‏הטופי מכיל אגוזים? ‏-דבשה.
‏ואירופה. עלינו לגבש דעה רשמית.
‏אנחנו בעד או נגד שוק אירופי יחיד?
‏אנחנו בפנים או בחוץ?
‏רוצה טופי, ג'ון? ‏-אתה מוכרח לטעום, ג'ון.
‏חוששני שאני מתנגד ל... טופי.
‏מדוע לא ידעתי את זה?
‏אינך יכולה לדעת הכול על אודותיי.
‏לא לטעם אני מתנגד כל כך,
‏פשוט יש לי... זיכרונות כואבים.
‏כשהייתי ילד, ביקרתי אצל רופא השיניים
‏בגלל חתיכת טופי שאכלתי.
‏אללי.
‏לא שוב.
‏סליחה, אני...
‏"אולי אינכם מבינים
‏שהעיקשות שלכם והיכולת לסבול
‏את התשישות הנובעת מעבודה חזרתית ומשמימה,
‏וכן אומץ הלב שאתם מפגינים בהתמודדות ‏עם מצוקות קטנות ותכופות,
‏משפיעים במידה רבה על האושר ועל השגשוג
‏של הקהילה... כולה.
‏התקדמות חיובית בהיסטוריה של כל אומה
‏היא בטווח הארוך תולדה של השכל הישר
‏של הגברים ושל הנשים הממוצעים החיים בה."
‏"גברים ונשים עובדים"?
‏זה נשמע מעט יותר מכובד.
‏לא, לדעתי "ממוצעים" נשמע בסדר.
‏חשבתי שתהיה מעוניין לראות את זה.
‏זאת טיוטה של הנאום ‏שהמלכה עתידה לשאת בעוד שבוע.
‏אודה ואתוודה, ‏התוכן גרם לי לחוש מעט לא בנוח.
‏אדוני.
‏כן?
‏אדוני, סלח לי אם אני מתערב ‏בעניינים לא לי...
‏טומי. ‏-מרטין.
‏עמדת להתערב בעניינים לא לך.
‏זה בנוגע לנאום ‏שהמלכה עתידה לשאת בשבוע הבא
‏במפעל של "יגואר".
‏מה בנוגע אליו? ‏-פשוט תהיתי
‏אם אתה מרוצה ממנו.
‏אני מרוצה ממנו, מן הסתם,
‏אחרת לא הייתי מראה אותו להוד מעלתה
‏על מנת לקבל את אישורה שניתן לי מיד.
‏המלכה קראה אותו? ‏-לא היה בכך צורך.
‏היא פשוט שאלה אם אני מרוצה ממנו, ‏השבתי בחיוב,
‏וזה הספיק להוד מעלתה.
‏אבל אני רואה שהשאלה החשובה באמת היא
‏האם הוא טוב מספיק לקולונל צ'רטריס?
‏אינך סבור שהוא מותיר רושם בעייתי למדי?
‏באיזה מובן?
‏ב... פטרנליזם שלו.
‏אפשר?
‏תודה.
‏אני מניח שלו קינן בי חשש לכך...
‏זה משום שלאחר תקרית סואץ, באקלים החדש הזה,
‏בבריטניה החדשה הזאת,
‏הנאום הזה מותיר רושם מעט...
‏מעט מה?
‏מיושן.
‏הוא יותיר אותה פגיעה למתקפה.
‏בידי מי? ‏-העיתונאים.
‏הציבור.
‏לו הרווחתי שילינג בכל פעם שבה אדם
‏בעל נטייה מתקדמת או ליברלית ‏הזהיר לשווא מפני מתקפה ציבורית
‏כנגד הממלכה, הייתי אדם עשיר.
‏הציבור הבריטי מעריץ את מלכתו. ‏היא המהות ואף ההגדרה של הזהות הבריטית.
‏התגובה הגרועה ביותר שבה נתקלתי היא אדישות,
‏כאשר הציבור פשוט מקבל את המלך או את המלכה ‏כפי שמקבלים את הרקיע מעל ראשם.
‏אך הדרך מאדישות להתקוממות ארוכה היא.
‏ואשר לעיתונאים, תמיכתם במלכה מובטחת
‏משתי סיבות: ראשית, אין מה לתקוף.
‏זה היתרון במונרכיה חוקתית.
‏אין בידם כוח ולכן אין להם על מה להתלונן.
‏וגם לו היו רוצים בכך, ‏הם תמיד יידעו אותנו על כך קודם.
‏גורמים בארמון יאיימו שלא יוזמנו
‏לאירוע המלכותי הגדול הבא,
‏מה שיגרום לעיתונאים לסגת מיד.
‏משום שדווקא האנשים ‏שאתה חושש שישנאו את המלכה
‏הם אלה שקונים מיליוני עותקים.
‏מדוע? מפני שהם אוהבים אותה.
‏אם כך, חששי הוא לשווא.
‏מרטין, אניח לך להסיק בעצמך ‏את המסקנה המתבקשת הזאת.
‏אקצר מעט את השיער, גברתי,
‏ואצור צורה מעוגלת מאחור. ‏-נפלא.
‏תודה לך. זה... מוצא חן בעיניי מאוד.
‏תודה.
‏חשבתי שקיווית להביא איתי עוד ילדים לעולם.
‏נכון.
‏אם כך מדוע למען השם ‏עשית דבר כזה בשיער שלך?
‏מה הבעיה בתסרוקת?
‏בעיניי היא מסודרת ו... מעשית.
‏שמות תואר שמעוררים את אזור החלציים.
‏מתברר שזה אופנתי מאוד.
‏כל הרעיות של קציני הצבא ‏עושות תסרוקת כזאת בימים אלה.
‏באמת? ‏-כן.
‏טוב, זה בהחלט שימושי מאוד.
‏ואם פעם יתחשק לך לרכוב על אופנוע,
‏התסרוקת תמיד תוכל לשמש אותך לקסדה.
‏בעיניי היא מוצאת חן.
‏אין לי שום דבר נגדה באופן אישי. ‏-די כבר.
‏היא בוודאי תספק לך הגנה מספקת ‏מפני חומרי בניין מתעופפים.
‏אבל אם המטרה היא הגדלת המשפחה
‏ופיתוי בעלך במטרה להתרבות...
‏זו אכן המטרה.
‏אם כך מוטב שתשאבי השראה מג'יין מנספילד
‏או מריטה הייוורת.
‏ריטה הייוורת...
‏סר ויליאם ליונס, הוד מעלתה.
‏ברוכה הבאה, הוד מעלתה. ‏-תודה. שלום.
‏מה שלומך?
‏מאוד... מרווח כאן.
‏זה אזור המחקר והפיתוח שלנו.
‏איזה יופי. נעשה כאן מעניין.
‏גברתי, אפשר להציג לפנייך ‏את נייג'ל ווילובי?
‏הוא משרטט את כל אבות הטיפוס שלנו. ‏-למדת איור? מקסים, איזה יופי.
‏וזאת השלדה. ‏-אכן.
‏דגם אם-קיי-1 מוגמר, הוד מעלתה.
‏הוא מקסים.
‏ולו מהירות מרבית של כ-160 קמ"ש.
‏איזה יופי.
‏העור האדום תמיד עניין אותי.
‏זה עור סוס או עור פרה?
‏שלום.
‏- מרפאת שיניים -
‏ראשית ברצוני לומר לכם
‏כמה אני מאושרת להיות כאן היום.
‏בעלי ואני התרגשנו מאוד
‏מקבלת הפנים החמה שלכם ואנו רוצים שתדעו
‏כמה אנו אסירי תודה לכם...
‏תודה. ‏-...על פועלכם.
‏אנו מבינים שבעולם
‏כה סוער, חרד וקדחתני,
‏חייהם של רבים מכם ‏הם בודדים ונטולי אירועים
‏והאפרוריות השולטת בהם היא האויב.
‏אולי אינכם מבינים שהעיקשות שלכם והיכולת
‏לסבול את התשישות הנובעת ‏מעבודה חזרתית ומשמימה,
‏משפיעות במידה רבה על האושר
‏ועל השגשוג של הקהילה כולה.
‏התקדמות חיובית בהיסטוריה של כל אומה
‏היא בטווח הארוך תולדה
‏של השכל הישר ‏של הגברים ושל הנשים הממוצעים החיים בה.
‏כולי תקווה כי תתגאו לזכור
‏שכה הרבה תלוי בכם,
‏ושגם כששגרת חייכם מכבידה עליכם,
‏לעבודתכם תמיד יהיו ערך וחשיבות בעיני...
‏לורד אלטרינגהם?
‏מהדורת הערב! "ניוז קרוניקל"!
‏מהדורת הערב!
‏אני זקוק לטובה, עבודת הקלדה. ‏את הולכת הביתה.
‏אני לא מוכרחה ללכת.
‏זה עתה האזנתי לנאום מגוחך מפי המלכה
‏ואני רוצה לכתוב תגובה מידית.
‏לא, אני... אמצא מישהו אחר.
‏לא, זאת לא טרחה. אין לי תוכניות.
‏תודה.
‏- הגיע הזמן לשאול את עצמנו... ‏האם לא נס לחה של המלוכה? -
‏חשבתי על עוד משהו.
‏מעולה.
‏יש בכך מן הכפירה.
‏הרעיון עלה במוחי בעקבות משהו ‏שאמר וולטר בג'הוט,
‏על כך שחובתה הראשונה של בני המלוכה ‏היא להעניק השראה.
‏- נראה שהמלכה אינה מסוגלת
‏- לחבר יחדיו כמה משפטים ללא תוכן כתוב... -
‏- המלוכה לא תשרוד ובטח שלא תשגשג. -
‏- למרבה הצער, חצר המלוכה ‏לא התקדמה עם השנים.
‏- אין ספק שעל המלכה ‏להקיף עצמה ביועצים... -
‏שלום.
‏אני מקווה שהוד מעלתה נהנתה מהנסיעה. ‏-כן, היה נפלא.
‏טוב לחזור.
‏נקווה שמזג האוויר ישתפר בהמשך.
‏פגיעה מדויקת, גברתי.
‏"נשיונל אנד אינגליש ריוויו"!
‏תודה, גברתי. שני שילינגים ‏בעבור "נשיונל אנד אינגליש ריוויו"!
‏תודה, אדוני.
‏תודה רבה, גברתי.
‏"נשיונל אנד אינגליש ריוויו". ‏שני שילינגים, תודה רבה.
‏בבקשה, אדוני. תודה רבה. שני שילינגים.
‏- מתקפה נוקבת על המלכה ועל המלוכה -
‏- בן אצולה תוקף את המלכה -
‏- לעג בן האצולה -
‏אני מבין.
‏בסדר.
‏תודה.
‏צר לי על ההפרעה, הוד מעלתה, הוד רוממותו.
‏רציתי רק לומר שאולי מוטב להימנע ‏מכמה עיתונים הבוקר.
‏מדוע? מה אחותך עוללה הפעם?
‏זה לא קשור לנסיכה מרגרט, אדוני.
‏זה מאמר מאת לורד אלטרינגהם.
‏מעולם לא שמעתי על אודותיו, ואת?
‏המאמר המקורי פורסם בכתב העת ‏שהוא נמנה עם מוציאיו לאור,
‏"נשיונל אנד אינגליש ריוויו".
‏מעולם לא שמעתי גם על אודותיו.
‏כמה עיתונים בחרו לצטט את המאמר, ‏באופן חלקי או מלא.
‏איזה מין מאמר זה?
‏מאמר ביקורתי למדי, גברתי.
‏- לורד מזלזל במלכה, ‏מכנה אותה "צדקנית" ו"דודתית" -
‏איך הוא מעז?
‏היי כנה איתי, אימא.
‏את מסכימה איתו, במידת מה?
‏בהחלט לא!
‏ולא רק אמך חושבת כך.
‏דובר הארמון התקשר אליי ‏לפני שעה על מנת לומר
‏שלא רק שרובו הגדול של התושבים ‏לא מסכים עם אלטרינגהם,
‏אלא שהם נגעלים ממנו.
‏זה מאמר לא רלוונטי
‏מאת אדם לא רלוונטי בכתב עת לא רלוונטי
‏שפורסם רק מפני שכעת אוגוסט, ‏אנשים בחופשה,
‏הממשלה בפגרה ואין על מה לכתוב.
‏היום מתנגדים לו 85 אחוזים מכלל התושבים.
‏עד מחר יהיה מדובר ב-95 אחוזים.
‏האדם הזה יצטער על היום שבו נולד.
‏בוגד! ‏-פחדן!
‏סליחה!
‏סליחה. תודה.
‏סליחה, סליחה. תודה.
‏ביקשתי שתבואו כי לפני שעה ‏יצר איתי קשר מפיק טלוויזיה
‏והזמין אותי לצלם ריאיון אחרי הצהריים.
‏לאיזו תוכנית?
‏"פגיעה ישירה", עם רובין דיי.
‏הלוואי שלא היה מדובר בדיי.
‏כולנו מקווים שלא היה מדובר בדיי, ‏הוא מבעית.
‏אל תדבר שטויות.
‏העובדה שמדובר בדיי היא שמוסיפה לעניין ערך.
‏אינך סבורה שאני מוליך את עצמי ‏אל תוך מלכודת?
‏עשית זאת כשכתבת את המאמר.
‏כעת אתה האדם הכי שנוא בבריטניה.
‏למרבה האירוניה, ‏דיי הוא היחיד שיוכל לעזור לך.
‏מדוע? ראית כיצד הוא מראיין אנשים.
‏הוא מבתר אותם, קורע אותם לגזרים.
‏כן, אבל שמור על קור רוח תחת עינו הבוחנת,
‏הצג את טיעונך בצורה מנומסת, מכובדת, נבונה.
‏זה עשוי לשנות את דעת הקהל.
‏תודה רבה.
‏לורד אלטרינגהם. מה שלומך? ‏-מה שלומך?
‏שנלך? ‏-כן.
‏מכאן. תודה על שבאת.
‏בשמחה. מתי מתחילים?
‏ניגש במהירות אל חדר האיפור ‏ונוכל להתחיל בעוד עשר דקות.
‏מכאן, ברשותך. ‏-כן.
‏התכבד בכוס מים. ‏-תודה.
‏זה לא יימשך זמן רב.
‏הכול בסדר? ‏-הכול בסדר.
‏הוא מתכונן, אדוני.
‏והוא מוכן? ‏-עד כמה שאפשר.
‏בואו נתחיל.
‏הסבירו לך איך זה מתנהל?
‏מצלמים עכשיו ומשדרים הערב?
‏היכונו באולפן. ‏-כן.
‏תודה.
‏חמש, ארבע, שלוש...
‏הערב נמצא עמנו אדם ‏שהודות לאמצעי התקשורת בימים האחרונים
‏בוודאי אין צורך להציגו, לורד אלטרינגהם.
‏בתוך ימים ספורים בלבד,
‏התקפותיו המשלהבות והאישיות מאוד ‏כלפי המלכה
‏בכתב עת שהוא אף נמנה עם מוציאיו לאור
‏הפכו לנושא הלוהט של היום
‏ויצרו משבר חוקתי של ממש.
‏לכן אתחיל בשאלה פשוטה ‏שאשאל את לורד אלטרינגהם.
‏היא ראשת המדינה שלנו,
‏ברחבי העולם רוחשים לה אהבה, כבוד והערצה,
‏אם כך מדוע אתה שונא אותה כל כך?
‏אינני שונא אותה.
‏אם כך, מדוע אתה מבקר אותה כך?
‏זה כמו לשאול מבקר אמנות ‏מדוע הוא מבקר יצירות אמנות.
‏אני מעריץ נלהב של בית המלוכה
‏שמאמין שהמונרכיה החוקתית ‏היא ההמצאה הגדולה ביותר של בריטניה.
‏האומנם?
‏אכן. אני מאמין שמלוכה מעניקה בהירות.
‏ראש מדינה סמלי המתעלה על אינטרסים אנוכיים
‏של פוליטיקאים מרוכזים בעצמם ותאבי שררה
‏שעוברים מתפקיד אחד למשנהו,
‏וכדבריו הנפלאים של המלך ליר: ‏"מתגדלים ומתקטנים כמו סהר."
‏כשהיא מתפקדת היטב, המלוכה מסוגלת להתעלות ‏מעל עניינים כאלה ולהביא לאיחוד חברתי.
‏היא יכולה לקבוע את הטון ולהפוך להתגלמותה ‏של אומה, של התדמית הלאומית.
‏אבל הבעיה היא שכרגע, היא אינה עושה זאת.
‏לפי דעתך, ‏היא עושה מעט מאוד דברים כמו שצריך.
‏לא, זה לא נכון.
‏היית רוצה לראות את הוד מעלתה ‏משופעת כוחות על-אנושיים.
‏מעט ספונטניות אינה כוח על-אנושי.
‏על סמך המאמר שלך, היית רוצה שהמלכה
‏תהיה שנונה יותר, נואמת מצטיינת, ‏אישיות טלוויזיונית,
‏נוסף להיותה מלכה ואם חרוצה ומסורה.
‏אני בסך הכול מציע שבנאומיה בציבור,
‏ובהופעותיה, עליה לנהוג יותר... בטבעיות.
‏למען האמת, סגנון הדיבור שלה הוא מעיק.
‏היא נשמעת חנוקה.
‏באחרונה איתרע מזלי
‏והאזנתי לאחד מנאומי המלכה ‏בחדר ההמתנה של מרפאת שיניים.
‏הייתי מזועזע מן האדישות ומשאט הנפש ‏שפשטו במאזינים.
‏אך מקובלת עליך העובדה ‏שתפקידה כמלכה וכראש הכנסייה באנגליה
‏אינו קל או פשוט? אם תסלח לי,
‏יש שיטענו שזו עבודה קשה יותר ‏מעריכתו של כתב עת קטן.
‏לא, אני מסכים בהחלט. על הוד מעלתה ‏מוטלת משימה בלתי אפשרית לכאורה.
‏עליה להיות רגילה ויוצאת דופן, ‏בעלת נגיעה אלוהית ועם זאת אחת מאיתנו,
‏אבל אין פירוש הדבר הוא ש"רגילה" ‏משמעה משמימה או חסרת השפעה.
‏או נשכחת.
‏ומי האשם העיקרי בעיניך? אנשי חצר המלוכה?
‏ובכן, בסופו של יום, אם חצר המלוכה ‏פועל באופן שגוי והמתווה שגוי,
‏אין ברירה אלא למתוח ביקורת ‏על האחראי עליהם.
‏המלכה?
‏כן, כי רק האחראי יכול להיפטר ‏מהמשרתים הגרועים.
‏היא מעסיקה אותם.
‏רק היא יכולה לפטר אותם.
‏הם אולי גרועים. ‏אני מאמין שזה נכון לגבי חלקם כרגע.
‏הם איומים למדי. ‏אבל זו האחריות שלה, לא שלהם,
‏שכן הם רק שכירים שלה.
‏אם כך אתה ממשיך במתקפה האישית על המלוכה.
‏הרשה לי לומר דבר אחד.
‏הביקורת על המלוכה, ‏על הוד מעלתה באופן אישי,
‏לא מעניקה לי שום סיפוק.
‏אך עלינו לזכור שמאז מלחמת העולם השנייה, ‏מאז משבר סואץ, בריטניה השתנתה לבלי הכר,
‏ועם זאת, המלוכה ממשיכה ‏בשגרה שאותה הנהיגה לפני המלחמה
‏כאילו דבר לא קרה.
‏אני מאמין ‏שיועיל למלכה ולאנשי החצר שלה לזכור
‏שעד לא מזמן, ממלכות היו הכלל ‏ורפובליקות היו היוצא מן הכלל,
‏אבל בימינו, הרפובליקות הן הכלל
‏והממלכות הן היוצא מן הכלל.
‏לורד אלטרינגהם, עליי לסיים את הריאיון.
‏אני מודה לך על שענית על שאלותיי.
‏בשבוע הבא באותה השעה, ‏מהדורה נוספת של "פגיעה ישירה".
‏לילה טוב.
‏זה היה מוצלח מאוד.
‏שוב תודה לך, לורד אלטרינגהם. ‏-תודה.
‏יום טוב. ‏-יום טוב.
‏תודה.
‏חשבתי שהוא מפחיד יותר במציאות מ...
‏לורד אלטרינגהם? ‏-כן.
‏בוגד שכמותך!
‏זה הוא?
‏זה הוא, נכון?
‏איחוליי.
‏כל הכבוד. ‏-כל הכבוד, אדוני.
‏כוס יין לבן? ‏-כל הכבוד.
‏או משהו חזק יותר? אולי ברנדי?
‏למה לא?
‏כל הכבוד.
‏האמפרי. ‏-שלום.
‏כל הכבוד! נראית רגוע ביותר.
‏באמת? ‏-איש השעה. באמת.
‏הוד מעלתה. ‏-מה העניין, מייקל?
‏התפרסמו כמה תגובות בעיתונים
‏בנוגע לריאיון מליל אמש ‏ולהתקפה על לורד אלטרינגהם.
‏חוששני שזה לא בדיוק מה שקיווינו לו.
‏מדוע לא?
‏ובכן, מתברר שהאדם שהכה את אלטרינגהם
‏נמנה עם קבוצת הימין הקיצוני ‏"אגודת נאמני האימפריה",
‏קבוצת בעלי עניין שיוצאת נגד פירוק האימפריה
‏ומונעת מהשקפה ברורה של עליונות גזע אנגלית.
‏אבוי.
‏נראה שרוב האנשים החליטו,
‏לאחר צפייה באלטרינגהם בטלוויזיה,
‏שדבריו הגיוניים בהחלט.
‏כעת כמעט מחצית מכלל התושבים ‏מסכימים עם דעותיו
‏וסקרים חדשים תומכים בנתונים אלה.
‏המכתבים שמגיעים ל"דיילי מירור" ‏הם ביחס של ארבעה לאחד לטובת אלטרינגהם,
‏ואפילו ה"דיילי מייל" ‏בעל הגישה השמרנית בדרך כלל
‏מביע דעה שונה הבוקר.
‏נוסף לכך, ‏ואני מניח שזה נובע מחששו הגובר
‏לאחר כמה שיחות טלפון שקיבל,
‏ראש הממשלה הציע לבוא הנה ‏שבוע מוקדם מהמתוכנן
‏במטרה לדון בכל זה איתך באופן אישי.
‏אללי! משבר חוקתי.
‏אני מקווה שבכוונתך ‏להתנצל גם לפני מר מקמילן.
‏גברתי?
‏לא תכחיש שכל התסבוכת הזאת נגרמה ‏כתוצאה מנאום שכתיבתו לקויה
‏ואותו נשאתי בביטחון מלא משום שסמכתי עליך.
‏אולי לורד אלטרינגהם צודק ועליי להקיף עצמי ‏באנשים צעירים ודינמיים יותר,
‏שרגלם האחת דורכת בעולם האמיתי!
‏תודה, גברתי.
‏ואתה מאמין שכעת מדובר בעניין ממשלתי?
‏כן, גברתי.
‏שגרירים מרחבי העולם התקשרו אליי בדאגה.
‏בוודאי אין צורך להזכיר להוד מעלתה ‏שמדינות דגולות רבות אחרות
‏התנערו מהמלוכה והפכו לרפובליקות ‏בשנים האחרונות.
‏מצרים, בולגריה, איטליה, ‏תוניסיה, רק בחודש שעבר.
‏מובן שאנחנו לא בשלב כזה. איננו באור אדום.
‏איננו אפילו באור צהוב, ‏אבל לא היינו רוצים שהאור יתחלף לצהוב.
‏לפיכך, דעתי היא, דעת הממשלה היא,
‏שיהיה נבון לרסן את העניין בהקדם האפשרי.
‏ולעשות מה? ‏-את הדבר המובן מאליו.
‏אלטרינגהם הוא שרפה שיש לכבות אותה.
‏תפסתי אותך!
‏צוות הארמון הציע אדם ושמו צ'רטריס.
‏להיפגש איתו. ביררתי מיהו.
‏הוא היה המזכיר האישי הראשי שלה.
‏הנה לך. ‏-לפני מות המלך.
‏כשהיא הייתה נסיכה.
‏ועכשיו?
‏הוא עוזר המזכיר האישי, ‏כך שהוא אינו פיון פשוט,
‏אבל הוא בהחלט לא רץ או פרש.
‏לך.
‏ללכת כדי שישטו בי?
‏ללכת ברוח הפתיחות והרצון לשתף פעולה.
‏לו רצו לשתף פעולה,
‏הם היו שולחים מישהו בדרג גבוה יותר. ‏-לך!
‏בסדר.
‏וקח איתך רשימת הצעות. המלצות.
‏אל תלך לשם בידיים ריקות.
‏לא עכשיו, ג'ון!
‏השן שלך! ג'ון!
‏סליחה.
‏תגובתך, אדוני? ‏-צר לי.
‏לורד אלטרינגהם!
‏לורד אלטרינגהם?
‏כן. ‏-מכאן, בבקשה.
‏טוב לדעת שאני פוגש אדם רם מעלה.
‏במובן מסוים.
‏הגענו, לורד אלטרינגהם.
‏קולונל צ'רטריס יצטרף אליך מיד.
‏תודה. ‏-אדוני.
‏אני רואה שיש לנו משהו במשותף.
‏מה בדיוק?
‏הוד מעלתה.
‏התכוונתי לתצלומים ‏של "איטון" ושל "סנדהרסט".
‏שבהם למדת גם אתה, אני משערת.
‏כן.
‏לאחר מכן התמנית לקצין המשמר
‏הן בארמון סנט ג'יימס והן בטירת וינדזור.
‏זה לא ממש עולה בקנה אחד עם דמותו של מהפכן.
‏כולם מניחים זאת.
‏משום שאני מעז להציע דעה, ‏אני בוודאי מנסה למוטט את השלטון.
‏להפך, אני מנסה לוודא שהוא ישרוד.
‏ובכן, אלה מאיתנו הנמנים עם השלטון ‏מצפים בקוצר רוח
‏לשמוע מה עלינו לעשות על מנת לשרוד.
‏שנתחיל?
‏הקול שלי בסדר? אתה מבין אותי?
‏כן. ‏-לא חנוק מדי?
‏לא יותר מדי מעיק?
‏לא. ‏-יופי.
‏אם כך, מה הדבר שאתה רוצה שאשנה?
‏אני לא רוצה שתשני משהו בעצמך
‏אלא שתכירי בעובדה שחל שינוי.
‏במה? ‏-בכול.
‏אני רוצה שתכיני את עצמך לעובדה ‏שאנו חיים כעת בתקופה שבה
‏אנשים כמוני...
‏יכולים לומר בדיוק מה הם חושבים. ‏-כן.
‏בכל דרך שהם רוצים.
‏כן.
‏ותזכיר לי, מה בדיוק הסיבה לכך?
‏כי תם עידן יראת הכבוד.
‏ומה נותר לנו ללא יראת כבוד?
‏אנרכיה?
‏שוויון.
‏כיצד קיים בינינו שוויון ‏אם אינני יכולה להשיב אש על אש?
‏את יכולה.
‏אבל אני מתקשה לחשוב על רגע בהיסטוריה
‏שבו מלך השיב אש לנתיניו והדבר פעל לטובתו.
‏אבל הצלחת לחשוב כיצד מלכה
‏עשויה לעשות משהו שיפעל לטובתה.
‏אכן.
‏ואותה המלכה יושבת כאן לפני... סלח לי,
‏פוליטיקאי כושל ועיתונאי לא מוכר,
‏ומקבלת ממנו עצות בנוגע לאופן העבודה שלה.
‏המצב מביך אותי בדיוק כפי ‏שהוא מביך אותך, הוד מעלתה.
‏יש לך רשימה. ‏-אכן.
‏כפי שידוע לך מהמאמר שלי, ‏פירטתי כמה הערות,
‏המלצות של דברים הדורשים שינוי, ‏אבל לצורכי הפגישה הזאת,
‏בחרתי להגביל את ההמלצות הללו ל... שש.
‏שש?
‏שלושה דברים שיש להתחיל ‏ושלושה דברים שיש להפסיק.
‏בוא נתחיל במה שיש להפסיק. ‏-בסדר גמור.
‏לשים סוף לנשף ההצגה בחברה.
‏הרעיון ולפיו רק צעירות ממעמד מסוים ‏מוצגות לפני המלך או המלכה
‏בעוד נשים שלא משתייכות למעמד זה ‏לא מוצגות לפניהם
‏ובמובן מסוים אינן נחשבות חלק מהחברה...
‏זו דוגמה לאי שוויון שהיה צריך לדעוך
‏עם הדור של הסבים שלנו, ובהחלט אחרי המלחמה.
‏הלאה.
‏לאפשר לאנשים גרושים להתרועע ‏בחופשיות רבה יותר בקרב בני המלוכה.
‏מדוע?
‏המלך או המלכה ניצבים בראש הכנסייה באנגליה
‏והכנסייה אינה מכירה באנשים גרושים.
‏זה אכזרי.
‏זו אפליה.
‏סביר להניח שזה לא חוקי.
‏הלאה.
‏אני ממליץ להיפטר מדור שלם של אנשי חצר.
‏המיושנים, אלה שדבקים בעבר.
‏יענים הקוברים ראשיהם בחול.
‏הם מונעים מהארמון להתפתח ‏ולהדביק את הקצב עם שאר העולם.
‏היענים האלה מאפשרים למלוכה ‏למלא את הצורך החיוני שלה,
‏שימור המסורת.
‏ביקשת ממני המלצות, גברתי.
‏אני מוסר לך אותן, בכבוד רב.
‏היכן עליי להתחיל, לדעתך?
‏היפתחי, גברתי.
‏הסירי את המגננות.
‏הניחי לאנשים להכיר אותך.
‏אני לא רוצה שיכירו אותי.
‏שדרי בטלוויזיה את נאום חג המולד.
‏היי שקופה יותר, נגישה יותר.
‏ולבסוף... ‏-לבסוף!
‏התרועעי בחברת אנשים רגילים.
‏לא רק אנשי חצר או הסולתה והשמנה,
‏אלא אנשים אמיתיים, אנשים ממוצעים.
‏אנשים עובדים.
‏פתחי את הדלתות.
‏הפכי את המלוכה לכוללת ושוויונית יותר.
‏אפשרי גם לאנשים הרגילים להכיר אותך.
‏אכפת לך לצאת למסדרון לרגע?
‏בכלל לא.
‏ותוכל לבקש מהמזכיר האישי שלי להיכנס?
‏בוודאי.
‏הוד מעלתה.
‏קולונל צ'רטריס?
‏הוד מעלתה.
‏לורד אלטרינגהם. בבקשה.
‏כשחזרתי לחדר, היא לא הייתה שם.
‏נעלמה כאילו בלעה אותה האדמה.
‏אנא שב.
‏לאחר מכן אמר לי צ'רטריס ‏שאסור שאיש יידע שפגשתי את המלכה
‏ושאם אטען שעשיתי זאת, ‏צוות הארמון יכחיש זאת מכול וכול.
‏אך הם יסכימו להודות שנקבעה לי פגישה
‏עם עוזר המזכיר האישי של הוד מעלתה
‏ואולי יוחלט לקבל ‏אחת או שתיים מן ההמלצות שלי.
‏אפשר לשאול אילו מהן?
‏- בי-בי-סי שירותי טלוויזיה -
‏בואו נכניס את התאורה. מהר. ‏זהירות עם המצלמה.
‏עכשיו זה. יופי. עכשיו שאר הכבלים.
‏אני מרגישה כמו שחקנית.
‏נערת שעשועים המונית.
‏אל תדברי שטויות.
‏כיצד אני נבדלת ממנה?
‏משננת שורות וזוכרת זוויות כשאני מאופרת.
‏דבר ראשון, את מלכת הממלכה המאוחדת.
‏כן, שמשננת שורות
‏וזוכרת זוויות כשהיא מאופרת.
‏הוד מעלתה.
‏טוב.
‏היכן אתם זקוקים לי? ‏-מכאן, בבקשה, גברתי.
‏גברתי.
‏חמש, ארבע, שלוש...
‏חג מולד שמח.
‏לפני 25 שנים, סבי שידר
‏את הראשון מבין נאומי חג המולד האלה.
‏היום הוא ציון דרך נוסף
‏כי הודות לטלוויזיה ‏מתאפשר לרבים מכם לצפות בי מבתיכם
‏ביום חג המולד.
‏משפחתי שלי מתכנסת לעתים תכופות ‏על מנת לצפות בטלוויזיה
‏כפי שהם עושים כעת, ‏וכך אני מדמיינת לעצמי אתכם ברגע זה.
‏כולי תקווה שהאמצעי החדש הזה ‏יהפוך את נאום חג המולד שלי
‏לאישי וישיר יותר.
‏בלתי נמנע שאצטייר בעיני רבים מכם ‏כדמות מרוחקת,
‏יורשת למלכים ולמלכות לאורך ההיסטוריה,
‏מישהי שפניה אולי מוכרים בעיתונים ובסרטים,
‏אף שמעולם לא הייתה לה נגיעה ‏בחייכם האישיים.
‏אך כעת, לפחות לכמה דקות,
‏אני מזמינה אתכם אל השלווה שבביתי הפרטי.
‏העובדה שמתאפשר לחלקכם לצפות בי היום
‏היא רק ביטוי אחד למהירות שבה דברים משתנים
‏סביבנו.
‏ברצוני לקרוא כמה שורות מ"מסעות ההלך".
‏"ואף כי הגעתי עד כה בקושי רב,
‏כעת אני מתחרט על הצרות שבהן נתקלתי
‏על מנת להגיע עד הלום.
‏את חרבי אני מעניק לזה שיירש אותי במסעי
‏ואת אומץ לבי ואת מיומנותי לזה שיוכל להם.
‏את צלקותיי הרבות אשא עמי
‏כעדות לכך שלחמתי בקרב
‏וכעת יהיו הן גמולי."
‏כולי תקווה ששנת 1958 ‏תרעיף עליכם את חסדי האל
‏ואת כל מה שאתם כמהים אליו
‏ומאחלת לכולכם, צעירים וקשישים כאחד, ‏היכן שלא תהיו,
‏הנאה ושלווה עד אין קץ
‏בחג מולד שמח זה.
‏ירדנו משידור.
‏איחוליי, גברתי.
‏- שישה חודשים לאחר מכן -
‏שלום. ‏-תראו אותך.
‏את נראית יפה. שמלה מקסימה.
‏תודה. ‏-והתסרוקת.
‏מאוד לא מלכותית. ‏-כן.
‏טוני מכיר את הטוב ביותר, כמובן. ‏הסטייליסט היחיד שאפשר לבטוח בו.
‏יש לו שם, לסטייליסט הזה?
‏אני רוצה לומר ויקטור גבון, ‏אבל זה לא לגמרי מדויק.
‏וידאל בבון?
‏-כן, נדמה לי.
‏הוא ליהג ללא הפסקה ‏על שיער כביטוי של אמנות גאומטרית.
‏זה נראה יפה מאוד. ‏-תודה.
‏אם יש לך מספר הטלפון של הבבון הזה, ‏אולי אמסור אותו לרעייתי.
‏זה הולם, אגב, שאדם שאינו בן מלוכה
‏ימליץ על ספר מתאים לאישה?
‏בטוני אין כמעט דבר הולם אחד,
‏אבל הייעוד שלו בחיים ‏הוא כעת לשפר את דרכיי.
‏אלטרינגהם קטן משלך. ‏-כן.
‏אבל יותר טוב במיטה, אני מנחשת.
‏אלוהים אדירים. ‏-תביט בהם.
‏הנה זה. ‏-תודה רבה לך.
‏מיהו, לדעתך?
‏אולי זה מר דיוויד סמית, סוכן מכוניות.
‏והוא? ‏-אני חושבת...
‏שזה הארי "הפטיש" ג'ונס,
‏מתאבק מאולד קנט רוד.
‏אם מחשבים את הנתונים, ‏יש לנו מסעדן מקומי, נהג אוטובוס,
‏פקיד בנק ושוטרת.
‏הכול במטרה להיפתח.
‏כן.
‏לקרב אותנו אל העולם האמיתי, ‏להפוך אותנו לדמוקרטים.
‏כך זה קורה.
‏הנשיכות והעקיצות שאנו חוטפים ‏כשהכול מחליק מבין אצבעותינו.
‏לאט לאט, פיסה אחר פיסה.
‏הסמכות שלנו, האבסולוטיות שלנו, ‏הזכויות האלוהיות שלנו.
‏גברתי?
‏ההיסטוריה של המלוכה במדינה הזאת ‏היא דרך ללא מוצא
‏של השפלה, הקרבות ו-ויתורים במטרה לשרוד.
‏תחילה תקפו אותנו הברונים, ‏לאחר מכן הסוחרים ועכשיו העיתונאים.
‏מה הפלא שאכפת לנו כל כך ‏מאנשי חצר, מנהלים ומתקדימים?
‏זה כל מה שנותר לנו,
‏פיסת השריון האחרונה לפני שאנו עוברים
‏משלטון למלוכה ל...
‏למה? ‏-לשום כלום.
‏בובות על חוט.
‏טוב. כסיות.
‏הוריתי לראש משק הבית ‏להחליף את מקומות האורחים בין הגשת המנות,
‏כך שאם תשבי ליד לא יוצלח אחד, אל דאגה, ‏זה יהיה רק לרבע שעה לכל היותר.
‏מר וגברת דיוויד סמית.
‏דיוויד. טוב לראותך. ‏-גברתי.
‏שלום. ‏-נפלא לראותך.
‏מר וגברת פאטל. ‏-שלום לכם.
‏תודה על שבאתם.
‏מר הארי "הפטיש". ‏-שמעתי רבות על אודותיך.
‏תודה על שבאת. ‏-את נראית יפהפייה.
‏מר מרטין ג'ונס.
‏- כמעט כל הצעותיו של לורד אלטרינגהם ‏הנוגעות לשינויים במלוכה יושמו. -
‏הסמלת אתל דנמאייר. ‏-שלום לך.
‏נפלא לארח אותך כאן.
‏הנה באים הכלבים.
‏- לאחר מכן הודה צוות הארמון ‏שלורד אלטרינגהם
‏- עשה מה שהיה עושה כל אחד במאה ה-20 ‏על מנת לסייע למלוכה. -
‏- בשנת 1963 ויתר לורד אלטרינגהם על תוארו ‏והפך ל... -
‏- ג'ון גריג ‏אפריל 1924-דצמבר 2001 -
‏תרגום כתוביות: טלי מיכאלי